laion/Wikipedia-Exotic huggingface dataset:
La Bachata

La Bachata הוא סינגל של הזמר הקולומביאני מנואל טוריזו. השיר נכתב על ידי טוריזו, אדגר בררה, אנדרס יאל קוריאה ריוס, מיגל אנדרס מרטינס ומנהלו של טוריזו חואן דייגו מדינה, ויצא לאור במאי 2022. השיר הגיע למקום הראשון בארגנטינה, מקסיקו ומצעד האירפליי הלטיני של הבילבורד. השיר נכנס למקום ה-44 במצעד האירפליי הלטיני של בילבורד ב-18 ביוני 2022. באוקטובר, הגיע השיר למקום השישי במצעד הגלובל 200 ולמקום השלישי בגלובל ללא ארצות הברית. באותו השבוע, הגיע למקום הראשון במצעד האירפליי הלטיני והיה לשירו החמישי של טוריזו שהגיע להישג זה. מידע על הסינגל "La Bachata" באתר מיוזיק בריינז סרטון השיר "La Bachata" באתר יוטיוב Cobo, Leila (2022-10-28). "How Manuel Turizo Scored His Biggest Hit Yet by Making a Left Turn Into 'Bachata'". Billboard (באנגלית אמריקאית). נבדק ב-2022-10-30. Mier, Tomás (2022-10-28). "Manuel Turizo Talks Wild Success of 'La Bachata' and Singing with Coldplay: 'I Did That!'". Rolling Stone (באנגלית אמריקאית). נבדק ב-2022-10-30. "Manuel Turizo's 'La Bachata' Tops Billboard Argentina Hot 100 Chart for Seventh Week". Billboard (באנגלית אמריקאית). 2022-10-28. נבדק ב-2022-10-30. Bustios, Pamela (2022-10-25). "Manuel Turizo's 'La Bachata' Rises to No. 1 on Latin Airplay Chart". Billboard (באנגלית אמריקאית). נבדק ב-2022-10-30. Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית)
טברטקו קאלה

טברטקו קאלה דרשלר (בקרואטית: Tvrtko Kale Dreshler; נולד ב-5 ביוני 1974 בזאגרב) הוא כדורגלן קרואטי-ישראלי יהודי ששיחק בעמדת השוער, וכיום משחק בהפועל צפת. קאלה זכה בתואר שחקן השנה בקרואטיה לשנת 2004 כאשר שיחק בזאדאר. בסוף עונה זו חתם בקבוצת היידוק ספליט וזכה עמה באליפות בעונת 2004/2005. לאחר מכן עבר לשחק בשווייץ, ובשנת 2006 חתם במכבי תל אביב. קאלה הצטיין בשורותיה כ"שוער מסגרת", ועד למחזור האחרון, בו הפסידה הקבוצה 0–3 בדרבי מול הפועל תל אביב, לא ספג שער מחוץ לרחבה. בעונת 2007/2008, לאחר ויכוחים כספיים עם קבוצתו, עזב את מכבי תל אביב וחתם בבית"ר ירושלים לשתי עונות. בתחילת העונה לא הרשים, עם שער שספג במשחק מוקדמות ליגת האלופות מול פ.צ. קופנהגן, והואשם על ידי רבים בשער זה, שהדיח את בית"ר ממוקדמות ליגת האלופות. במהלך העונה הוא הוכיח את עצמו והשתפר, ובעזרת אופיו הנוח הוא הפך לחביב הקהל הירושלמי. במשחק שמינית גמר גביע המדינה בעונת 2008/2007 עצר מספר בעיטות עונשין שמנעו מבית"ר להיות מודחת מהגביע. בגמר הגביע, לאחר תיקו מאופס בתום 120 דקות, הדף שני פנדלים גורליים, ובכך עזר לזכייתה של בית"ר ירושלים בגביע. באותה עונה בית"ר זכתה גם באליפות הליגה, ובכך הקבוצה השלימה זכייה בדאבל הראשון בתולדותיה. בעונת 2008/2009 המשיך בבית"ר וזכה עמה פעם נוספת בגביע המדינה. בקיץ 2009 עבר להפועל באר שבע. ב-10 באפריל 2010 כבש בדקה האחרונה את שער הניצחון (2–3) מול הפועל עכו, לאחר שהצטרף להתקפה בבעיטת קרן. ב-6 ביוני 2010 עבר קאלה להפועל חיפה, במדיה שיחק ארבע שנים. ב-23 בינואר 2013 זכה עמה בגביע הטוטו לאחר שעצר פנדל לקראת הסיום. ב-23 במאי 2014 חתם לעונה אחת בהפועל פתח תקווה, העולה החדשה לליגת העל, ובתום העונה ירד עמה לליגה הלאומית. ב-21 ביולי 2015 חתם לעונה אחת בעירוני קריית גת מהליגה הלאומית, שבתום העונה ירדה לליגה א'. ב-19 ביוני 2016 הודיע על פרישה ממשחק פעיל, בגיל 42. בסוף אותה שנה החל לשמש מאמן שוערים במחלקת הנוער של בית"ר טוברוק. במרץ 2017 מונה למאמן שוערים במחלקת הנוער של מכבי תל אביב. ביולי 2018 מונה למאמן השוערים של הפועל כפר סבא. קאלה נולד בזאגרב, אז ביוגוסלביה וכיום בירת קרואטיה. סבתו של קאלה מצד אימו היא יהודייה, ולכן על פי ההלכה הוא יהודי. ב-12 באוקטובר 2010 התחתן קאלה עם רונית ביטון. ב-9 ביוני 2010 שינה קאלה את שמו ל"קאלה דרשלר". בתחילת שנת 2012 קאלה קיבל תעודת זהות ישראלית לקאלה ישנה חגורה שחורה דאן 2 בקראטה, ספורט שעסק בו בילדותו. טברטקו קאלה, ברשת החברתית אינסטגרם טברטקו קאלה, באתר ההתאחדות לכדורגל בישראל טברטקו קאלה, באתר Transfermarkt טברטקו קאלה, באתר Soccerway טברטקו קאלה, באתר WorldFootball.net אורן יוסיפוביץ‏, קאלה דרשלר בראיון: "באירופה, קורצקי לא מקבל עבודה במשך שנים", באתר וואלה, 23 ביוני 2015 נדב צרפתי, ‏רשמי: קאלה דרשלר החליט לפרוש מכדורגל בגיל 42, באתר ONE‏, 19 ביוני 2016 איציק יצחקי‏, קינן וג'אבר נפגשו עם מולנסטיין, על הפרק: עתידו של הקשר, באתר וואלה, 22 בנובמבר 2016 רז אמיר, ‏קאלה דרשלר חוזר למכבי ת"א: יעבוד בנוער, באתר ONE‏, 3 ביולי 2017 יניב טוכמן‏, "חשבו שהוא סופרמן, אבל הוא שוער ממוצע": שוערי העבר מנתחים את פרדראג ראיקוביץ', באתר וואלה, 30 באוגוסט 2018 בן מיטלמן, ‏טברטקו קאלה טוען: אני יהודי, באתר ‏מאקו‏, 17 במרץ 2009 דורון בן דור, ‏קאלה קיבל תעודת זהות: רוצה לשחק בנבחרת, באתר ONE‏, 14 בינואר 2012
דה בסקר

דה בסקר (באנגלית: The Busker) היא להקת אינדי פופ מלטזית, שנוסדה ב-2012. היא ייצגה את מלטה באירוויזיון 2023, שהתקיים בליברפול שבממלכה המאוחדת, עם השיר "Dance (Our Own Party)". להקת דה בסקר הוקמה באוקטובר 2012 על ידי הזמר ג'נובזה וז'אן פול בורג. שנתיים לאחר מכן נוספו דייוויד גרץ' ושון מקם בתפקידי הקלידן ונגן הסקסופון בהתאמה. מקור השראתה נעוץ בלהקות בנים משנות ה-60 כמו הביטלס והביץ' בויז. אלבום הבכורה שלה, Telegram, יצא לאור בשנת 2017. כשנה לאחר מכן פורסם אלבומה השני, Ladies and Gentlemen. ג'נובזה עזב את הלהקה ב-2021. בנובמבר 2022 אושר כי הלהקה עתידה להיות בין 40 המתמודדים בקדם המלטזי לאירוויזיון 2023. השיר המתחרה שלה, "Dance (Our Own Party)", הוגש לוועדה בחודש שלאחר מכן. לאחר שהעפילה משלבי רבע וחצי הגמר הוכרזה ב-11 בפברואר 2023 כזוכת התחרות. ב-11 במאי 2023 ביצעה הלהקה את "Dance (Our Own Party)" על בימת חצי הגמר הראשון של אירוויזיון 2023. הלהקה נכשלה בניסיון להעפיל לגמר התחרות, שהתקיים ב-13 במאי. מדיה וקבצים בנושא דה בסקר בוויקישיתוף דה בסקר, ברשת החברתית פייסבוק דה בסקר, ברשת החברתית אינסטגרם דה בסקר, סרטונים בערוץ היוטיוב דה בסקר, באתר אפל מיוזיק (באנגלית) דה בסקר, באתר ספוטיפיי דה בסקר, באתר Last.fm (באנגלית) דה בסקר, באתר MusicBrainz (באנגלית) דה בסקר, באתר דיזר דה בסקר, באתר Discogs (באנגלית) דה בסקר, באתר Songkick (באנגלית) דה בסקר, באתר Genius דה בסקר, באתר בנדקמפ דה בסקר, באתר טיידל (באנגלית) Maria Pace (27 בדצמבר 2018). "The Busker: 0Paul McCartney... he's the person who inspired me to write songs'" (באנגלית). נבדק ב-12 בפברואר 2023. {{cite web}}: (עזרה) Nina Poutanen (26 בינואר 2023). "The Busker: "Dance (Our Own Party) is a funky tune mixed with The Busker's signature sound"" (באנגלית). נבדק ב-12 בפברואר 2023. {{cite web}}: (עזרה) James Washak (21 בנובמבר 2022). "Malta: Malta Eurovision Song Contest 2023 Quarter Finalists Announced" (באנגלית). נבדק ב-12 בפברואר 2023. {{cite web}}: (עזרה) Anthony Granger (10 בפברואר 2023). "Malta: Malta Eurovision Song Contest 2023 Finalists Selected" (באנגלית). נבדק ב-12 בפברואר 2023. {{cite web}}: (עזרה) Franciska van Waarden (11 בפברואר 2023). "xMalta: The Busker to Eurovision 2023" (באנגלית). נבדק ב-12 בפברואר 2023. {{cite web}}: (עזרה) Eurovision 2023 Semi-final 1 Results
וורן זאיר-אמרי

וורן זאיר-אמרי (בצרפתית: Warren Zaïre-Emery; נולד ב-8 במרץ 2006 במונטרוי שבצרפת) הוא כדורגלן צרפתי המשחק בעמדת הקשר האחורי בקבוצת פריז סן-ז'רמן מליגת העל הצרפתית ובנבחרת צרפת. זאיר-אמרי גדל במחלקות הנוער של אוברוויליה ופריז סן-ז'רמן. ב-6 באוגוסט 2022 ערך זאיר-אמרי את הופעת הבכורה שלו בקבוצה הבוגרת של פריז סן-ז'רמן, בניצחון 5-0 על קלרמון פוט במסגרת המחזור הראשון בליגת העל הצרפתית לעונת 2022/2023. ב-25 באוקטובר ערך את הופעת הבכורה שלו בליגת האלופות, בניצחון 7-2 על מכבי חיפה במסגרת שלב הבתים לעונת 2022/2023. ב-1 בפברואר 2023 הבקיע את שער הבכורה שלו במועדון, בניצחון 3-1 על מונפלייה במסגרת המחזור ה-21. ב-18 בנובמבר 2023 ערך זאיר-אמרי את הופעת הבכורה שלו בנבחרת צרפת, בניצחון 14-0 על נבחרת גיברלטר במסגרת מוקדמות יורו 2024. הוא הבקיע במשחק זה את שער הבכורה שלו, והפך למבקיע הצעיר ביותר בהיסטוריה של נבחרת צרפת. נכלל בסגל נבחרת צרפת לטורניר יורו 2024. פריז סן-ז'רמן אליפות צרפת (2): 2022/2023, 2023/2024 הסופר קאפ הצרפתי (1): 2023 נבחרת צרפת עד גיל 17 אליפות אירופה עד גיל 17 (1): 2022 וורן זאיר-אמרי, ברשת החברתית אינסטגרם וורן זאיר-אמרי, ברשת החברתית טיקטוק וורן זאיר-אמרי, באתר Transfermarkt וורן זאיר-אמרי, באתר Fussballdaten.de (בגרמנית) וורן זאיר-אמרי, באתר Soccerway וורן זאיר-אמרי, באתר BDFutbol וורן זאיר-אמרי, באתר WorldFootball.net וורן זאיר-אמרי, באתר National Football Teams וורן זאיר-אמרי, באתר FootballDatabase.eu וורן זאיר-אמרי, באתר ESPN סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית)
אהבה גדולה (שיר)

"אהבה גדולה" הוא שיר שכתבה, הלחינה וביצעה הזמרת והמוזיקאית הישראלית אתי אנקרי. השיר יצא לאור כסינגל מתוך אלבומה השישי, "מיליונים" (2004). מבקר המוזיקה יוסי חרסונסקי כתב שלשיר ”תחושה ברזילאית” וש”האיפוק והעידון [שבשיר] מחלחלים עמוק. זוהי גדולתה של זמרת. להביע רגשות, לא לצעוק אותן, לא לרוץ לפני השיר”. גידי אביבי מ"הארץ" כתב שהשיר הוא אחד מהשירים הפותחים את האלבום שהם ”בלדות שמימיות, גדושות אמונה דתית”. השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־9 במאי 2004. הוא זכה להצלחה והגיע למקום הרביעי ב־30 במאי 2004. הוא יצא מהמצעד ב־1 באוגוסט 2004 בתום 11 שבועות צעידה. במצעד השנתי של התחנה (תשס"ד) הוא דורג במקום ה־28. אתי אנקרי – זמרה, פסנתר ערן פורת – תופים גיגה – בס, גיטרות, קלידים עיבוד והפקה מוזיקלית – גיגה טכנאים – ארז כספי, גל נבון, מרקו גורקן אולפנים – גיגה, קיצ'ה, ברדו מיקס – גל נבון, מרקו גורקן אקורדי השיר "אהבה גדולה" באתר Tab4u סרטון השיר "אהבה גדולה" באתר יוטיוב מילות השיר "אהבה גדולה" באתר שירונט הערות אלבום "מיליונים", באתר hermon.com, בדיקה אחרונה ב־8 בפברואר 2023 נתוני היצירה, באתר אקו"ם, בדיקה אחרונה ב־8 בפברואר 2023 יוסי חרסונסקי, מיליונים | אתי אנקרי, באתר יוסמיוזיק, בדיקה אחרונה ב־8 בפברואר 2023 גידי אביבי, אין לחם, נאכל לחמניות, באתר הארץ, 29 באפריל 2004 השיר מוצג ב"פינה לשיפוטכם" של רשת ג', באתר פזמונט, בדיקה אחרונה ב־8 בפברואר 2023 מיקום שיא במצעד השבועי של רשת ג' (4), החל מ־30 במאי 2004, באתר פזמונט, בדיקה אחרונה ב־8 בפברואר 2023 השיר יוצא ממצעד רשת ג', באתר פזמונט, בדיקה אחרונה ב־8 בפברואר 2023 המקום ה־28 במצעד השנתי של רשת ג' (תשס"ד), באתר פזמונט, בדיקה אחרונה ב־8 בפברואר 2023
מאט הובי

מאט הובי (באנגלית: Matt Hobby; נולד ב-18 בינואר 1985) הוא שחקן וקומיקאי אמריקאי, הידוע בדמותו של הכומר ג'ף בשלדון הצעיר, פיליפ בסדרת הטלוויזיה של HBO אימפריית הפשע, ורודי טרואיט בחשיפה לדרום. הוא החל את קריירת המשחק שלו ב-2008 כשגילם דמות בסרט "פולחן הכנות" סרט שיצא ישירות ל-DVD. הוא הופיע בסדרות טלוויזיה כמו ממי, אל תסמוך על הכלבה מדירה 23, וחמוץ מתוק. הוא הופיע בתור רודי טרויט בסדרת הדרמה חשיפה לדרום במשך עשרה פרקים. הוא גם גילם את פיליפ, משרת של בית תומפסון, בסדרה אימפריית הפשע. הובי שיחק בתפקיד הכומר ג'ף דיפורד, כומר של הכנסייה בסדרת הטלוויזיה של CBS שלדון הצעיר. בשתי העונות הראשונות הוא היה דמות חוזרת, אך הוא הועלה לצוות השחקנים הראשי, החל מהעונה השלישית. אשתו האמיתית של הובי, מרי גריל, מגלמת את אשתו החדשה של הדמות בתוכנית. הובי נשוי לשחקנית מרי גריל. לבני הזוג יש בנים תאומים בשם ארני ולייל. מדיה וקבצים בנושא מאט הובי בוויקישיתוף מאט הובי, ברשת החברתית אינסטגרם מאט הובי, במסד הנתונים הקולנועיים IMDb (באנגלית) מאט הובי, באתר AllMovie (באנגלית) מאט הובי, באתר Rotten Tomatoes (באנגלית) Denise Petski, ‘Young Sheldon’: Matt Hobby Upped To Series Regular For Season 3 Of CBS Series, Deadline, ‏2019-06-05 Young Sheldon: meet the cast's real-life families, HELLO!, ‏2021-03-04 (באנגלית)
תצורת קונגלומרט אילת

תצורת קונגלומרט אילת היא תצורה גאולוגית מסוף עידן העל של הפרקמבריון, המורכבת מקונגלומרט של חלוקי סלעים וולקניים, פלוטונים וסלעים מותמרים המופיע בגוש אילת (חבורת אילת-נביעות) שהיא חבורת הסלעים מהתקופה העתיקה ביותר הנחשפת בישראל (הכוללת את סלעי התשתית הפרקמברית, סלעים שהותמרו מסלעים אלו, ובמקרה של הקונגלומרט - הורבדו משברי סלעים אלו). גיל קונגלומרט אילת קדום ל-585 מיליון שנה כי הוא חדור על ידי דייקים ריוליטיים שגיל אחד מהם תוארך למועד זה. הקונגלומרט הוא תוצאה של זרימת גרופת גסה (Cohesive Debris Flow). מרבית הקונגלומרט נגדע על ידי תהליך הגידוע שיצר מישור גידוע (פנפליין) שסחף את סלעי התשתית, ולכן הוא מופיע במה שהיה באותה תקופה שקעים ואזורים נמוכים. כיום נשחף בגדת נחל שלמה ליד העיר אילת כשהסלעים המרכיבים אותו מצויים, בין השאר, בהר שלמה ובהר אסא. הקונגלומרט מופיע גם בירדן (קונגלומרט סרמוג') ובמצרים (קונגלומרט חמאמאת). הסלעים המרכיבים את הקונגלומרט הם הסלעים הפרקמבריים של הגוש הגאולוגי של אילת שנשברו והורבדו יחד כקונגלורמט. שברי הסלעים הם זוויתיים, גדולים וגסים ברובם. בין הסלעים ניתן למצוא שברי סלעים מותמרים דוגמת גנייס רודד ומיגמטיט רודד (סלע המורכב מרצועות של צפחה וגרניט). שברי סלעים פלוטוניים דוגמת גרניט אילת, גרניט עמרם, גרניט יהושפט. העובדה שמוצאים סלעים מסוג זה מלמדת כי תהליך הגידוע שסחף את סלעי התשתית היה בעיצומו כאשר נוצר הקונגלומרט. שברי סלעים וולקניים (איגנמבריט). החלוקים מלוכדים במטרקיס של ארקוזה, טוף, זכוכית מגמטית וחומרים געשיים אחרים. י' ארקין ואח' (עורכים: נחמה שפרן ועמנואל מזור), נדבכים בגאולוגיה של ישראל, הוצאת האוניברסיטה הפתוחה, תשמ"ז – 1987 יהודה אייל, רן קלבו, מיכאל בייט,מסלול גאולוגי הר שלמה, הרי אילת, הוצאת המכון הגיאולוגי לישראל - 2017. אריה שמרון, עורכים: נחמה שפרן ועמנואל מזור, המכלול של עידן הפריקאמבריון, נדבכים בגיאולוגיה של ישראל, רמת אביב, תל אביב: האוניברסיטה הפתוחה, 1987, עמ' 60
תיירות דתית

תיירות דתית היא היא פלח של שוק התיירות המתחלק לשני תת-סוגים עיקריים – עלייה לרגל, כלומר נסיעות למטרות דתיות או רוחניות, וצפייה במונומנטים וחפצי אמנות דתיים. תיירות דתית מאפשרת לאנשים להעמיק את הקשר הרוחני שלהם, לחוות תחושת קהילה וסולידריות עם אנשים החולקים את אותה ההשתייכות הדתית, ומאפשרת לאנשים רבים לחזק את אמונתם. התיירות הדתית מאפשרת לאנשים רבים גם להבין טוב יותר את ההיסטוריה והתרבות של אותו האזור, שכן אתרים דתיים רבים הם גם בעלי משמעות היסטורית ותרבותית. בנוסף, תיירות דתית יכולה לעיתים רבות לספק יתרונות כלכליים לאזורים מסוימים שמסוגלים להגדיל את הכלכלה המקומית באופן מהותי כתוצאה מכך. היעד הגדול ביותר לתיירות דתית היא העיר מכה. בשנת 2019 ביקרו במכה כ-2.5 מיליון צליינים מוסלמים. עלייה לרגל Around 2.5 million pilgrims take part in Hajj this year, Arab News, ‏10 באוגוסט 2019 (באנגלית) ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
האזור הדרום-מזרחי (ברזיל)

דרום־מזרח ברזיל (בפורטוגזית: Região Sudeste do Brasil) הוא אחד מחמשת האזורים בברזיל. אזור דרום ברזיל כולל את ארבעת המדינות סאו פאולו, מינאס ז'ראיס, ריו דה ז'ניירו ואספיריטו סאנטו. האזור משתרע על פני 924,511.3 קמ"ר, ומשתרע על פני כ-10.85% משטחה של ברזיל. אזור דרום־מזרח ברזיל הוא האזור המאוכלס ביותר בברזיל - נכון לשנת 2000 כלל האזור 77,857,758 תושבים. זהו האזור האמיד ביותר בברזיל, והאזור המתועש ביותר באמריקה הלטינית, האחראי לקרוב ל-60% מהתמ"ג של ברזיל. אזור דרום־מזרח ברזיל הוא בעיקר אזור עירוני ונמצאים בו שלוש המטרופולינים החשובות ביותר בברזיל שנמצאות סביב הערים סאו פאולו, ריו דה ז'ניירו ובלו הוריזונטה. ריו דה ז'ניירו סאו פאולו וילה וליה ערך זה הוא קצרמר בנושא גאוגרפיה של ברזיל. אתם מוזמנים לתרום לוויקיפדיה ולהרחיב אותו.
הלנה (אירוח)

הלנה מתייחס לשימוש בדירת מגורים לטווח קצר, בדרך כלל על ידי השכרת שטח המגורים או לפעמים באמצעות הסדר אחר. אנשים שמטיילים ושוהים הרחק מביתם במשך מעל ליממה, זקוקים לאפשרויות הלנה, בעיקר על מנת שיהיה להם מקום לישון בו, אך גם כדי להבטיח את שלומו של המטייל, את הגנתו מפני מזג האוויר קר, כמקום לאחסון התיקים, כמקום בו הם יוכלו להתקלח ו/או גם כמקום בו יהיה להם גישה לפונקציות אשר נפוצים בבתים. הלנה היא סוג של צריכה שיתופית. האיכות של אפשרויות ההלנה יכולים להשתנות במידה רבה בהתאם לסוג אפשרות ההלנה, והמיקום שלה. הלנה יכולה להתקיים בבתי מלון, מוטלים, אכסניות, פונדקים, בתים פרטיים (לדוגמה בצימרים, בתי הארחה, דירת נופש, או באפשרויות מסוג הום סטיי), באוהל, בקרוואן (לעיתים קרובות באתר קמפינג). חדר בבית מלון באוהיו שבארצות הברית חדר מעונות באכסניה בטאיוואן צימר במושב מירון שבגליל העליון אתר נופש באי גראן קנריה אתר נופש באי בורה בורה
חידקל

החִדֶּקֶל (בערבית: دِجْلَة, דִגְ'לַה; בטורקית: Dicle, דִיגְ'לֶה; בכורדית: دیجلە, דִיגְ'לֶה; ביוונית: Τίγρης, טִיגְרִיס; בארמית: ܕܸܩܠܵܬܼ, דֵקְלָתֿ; במקור כולם משומרית: 𒀀𒇉𒈦𒄘𒃼, אִידִיגְנָה, "מים זורמים") הוא אחד הנהרות החשובים במזרח התיכון. מקורותיו במזרח טורקיה, ומשך רוב מהלכו הוא זורם בשטח עיראק. החידקל הוא אחד משני הנהרות העתיקים של מסופוטמיה ("מסופוטמיה" – "בין הנהרות") לצד נהר הפרת, איתו הוא מתאחד ויוצר את נהר שט אל-ערב בדרום עיראק, הנשפך אל המפרץ הפרסי. שני הנהרות מילאו תפקיד חשוב בארצות העתיקות ששכנו לצידם כגון בבל ואשור, ואפילו במקרא ניכרת השפעתם, כשבספר בראשית הם מוזכרים כשניים מנהרות גן עדן (בראשית, ב', י"ד). מקורותיו של החידקל בדרום-מזרח טורקיה, במזרח הרי הטאורוס, ומשך רוב מהלכו כיוונו הכללי של הנהר הוא דרום-מזרח. אורכו 1,862 קילומטר מתוכם 400 ק"מ בטורקיה, 44 ק"מ בסוריה ו-1418 ק"מ בעיראק. שטח אגן הניקוז הוא כ-375,000 קמ"ר, מתוכם 45,000 קמ"ר בטורקיה, 1,000 קמ"ר בסוריה, 292,000 קמ"ר בעיראק ו-37,000 קמ"ר באיראן. יובלו הראשי בטורקיה הוא הנהר בוהטאן (אנ') אשר בהצטרפו לחידקל מכפיל את מימיו. משך 30 קילומטר מהווה החידקל גבול בין טורקיה לסוריה, ואז עוזב את שתי הארצות הללו ונכנס לתחום עיראק. בצפון עיראק הוא מקבל מספר יובלים ממזרח, מן הרי זגרוס וכורדיסטן: הזב הגדול, הזב הקטן, עזאיים, ודיאלא, ליד הבירה בגדאד. מבגדאד והלאה עובר הנהר בשטח ביצות ותעלות ונחלק למספר פלגים, שהם שרידים של דלתה קדומה שהתמלאה בסחף. לבסוף מתאחד החידקל עם נהר הפרת בדרום עיראק לנהר שט אל-ערב, שזורם כ-100 קילומטר עד למפרץ הפרסי, כחצי מהם כגבול עם איראן. ייתכן שבעבר, לפני התקופה ההלניסטית, זרם החידקל בנפרד מהפרת ונשפך ללגונה, שהיוותה את המשכו הצפוני של המפרץ הפרסי. פרויקט דרום-מזרח אנטוליה דמדומי החידקל: אחד מ"ארבעה נהרות גן עדן" גוסס מדיה וקבצים בנושא חידקל בוויקישיתוף פסח אוירבך, תרכיה, החידקל בפרק אֲרַם נַהֲרָיִם (מסופוטמיה) ומדבר סוריה, עמוד 127, הוצאת קוהלת 1911 ארנון סופר, המאבק על המים במזרח התיכון, הוצאת עם עובד, 2006, עמ' 94 , יוגב ישראלי, דמדומי החידקל: אחד מ"ארבעה נהרות גן עדן" גוסס, באתר ynet, 21 בספטמבר 2022
נרוויק (סרט)

נרוויק (בנורווגית: Kampen om Narvik - Hitlers første nederlag, מילולית: "קרב נרוויק: התבוסה הראשונה של היטלר") הוא סרט מלחמה נורווגי משנת 2022 בבימויו של אריק סקולדברג, שהופק על ידי Nordisk Film ובהפצת נטפליקס. הסרט מגולל את סיפורו של קרב נרוויק מ-9 באפריל עד 8 ביוני 1940. הסרט הוקרן בנורווגיה בדצמבר 2022 והופץ בשאר העולם בנטפליקס בינואר 2023. אפריל 1940. העיירה נרוויק שבצפון נורווגיה אחראית לאספקת 80% ממכרה העופרת שלה לצורך מכונת המלחמה של גרמניה הנאצית, כאשר מטען הברזל מועבר דרך נמל העיר. ברם, ניסיונות בעלות הברית ובייחוד הממלכה המאוחדת וצרפת לחבל בתהליך במשך החורף בתקופה של יותר מחודשיים, מביאים לכיבוש מהיר של העיירה בידי הוורמאכט בקרב שהפך בהמשך לתבוסה הראשונה של הנאצים במלחמת העולם השנייה. נרוויק בלהבות לאחר הפצצה נאצית קריסטין הארטגן - אינגריד טופטה קארל מרטין אגסבו - קורפורל גונאר טופטה הנריק מסטד - מייג'ור סיגורד (בן דמותו של קרל גוסטב פליישר) קרי ברמנס - פטרה "פולי" גלדיטש כריסטוף גלפרט מתיסן - אולה טופטה מתילדה הולטדאהל קורה - ביורג אמיל יוהנסן - תאודור ברוך כריסטוף באך - הקונסול פריץ ווסוב בילי קמפבל - ג'ורג' גיבס, הקונסול האנגלי הולגר האנדטקה - הגנרל אדוארד דיטל תחילת העבודה על ההפקה החלה עוד בשנת 2016 כאשר חברת Aage Aaberge, שבבעלות Nordisk Films, חתמה על חוזה הפקה. הסרט תוכנן לצאת לאקרנים בדצמבר 2020 אך יציאתו לאקרנים נדחתה בעקבות ההגבלות שהוטלו על בתי הקולנוע במדינה בעקבות התפרצות מגפת הקורונה בנורווגיה. תחילה הסרט נדחה לשנת 2021 אך לבסוף תאריך הבכורה הוזז ל-18 במרץ 2022, אך ההקרנה נדחתה שוב, הפעם בשל הפלישה הרוסית לאוקראינה בפברואר 2022, לאחר הערכה לפיה זה לא הזמן המתאים להראות דרמת מלחמה מציאותית בקולנוע. לאחר דחיות אלו, הסרט הוצג בבכורה עולמית ב-Narvik Torg ב-10 בדצמבר 2022 והקרנת בכורה בקולנוע נערכה ב-25 בדצמבר של אותה שנה. ב-23 בינואר 2023, הסרט הפך זמין בשירות הסטרימינג נטפליקס, תחת השם "Narvik", במספר מדינות בהן הוא לא הוצג בבתי קולנוע. לאחר יומיים, הסרט הפך לסרט הנצפה ביותר של נטפליקס ב-49 מדינות, בנוסף להיותו ברשימת עשרת המובילים ב-89 מדינות. משפחת טופטה המופיעה בעלילה היא פיקטיבית, אבל רוב השחקנים המרכזיים, הקרבות והאירועים הם היסטוריים. התסריטאי ביצע מספר שינויים משמעותיים בסיפור כדי לבנות את הנרטיב של הסרט: בסרט מצטייר כאילו החיילים במשמר הנייטרליות באופטן היו חיילים מהעיירה נרוויק. במציאות, היו אלה חיילים מטרונדלג שהוצבו בנרוויק במהלך הפלישה ונסוגו לקו הגנה בביורנפייל (Bjørnfjell) שעל גבול שוודיה. בסרט מתקיימים קרבות בין כוחות נורווגיים לגרמנים על גשר נורדדלסברוה במהלך פיצוץ לא מוצלח של הגשר. במציאות, הקרבות התרחשו בתחנת ביורנפייל הישנה. בניגוד למתואר הסרט, לגרמנים הייתה מעט מאוד ארטילריה כבדה בנרוויק כאשר אוניות המלחמה הגרמניות הוטבעו, ולא הצליחו להעביר את הארטילריה שעמדה לרשותם צפונה. המערכה על נרוויק "נרוויק", במסד הנתונים הקולנועיים IMDb (באנגלית) "נרוויק", באתר נטפליקס "נרוויק", באתר Rotten Tomatoes (באנגלית) "נרוויק", במסד הנתונים הקולנועיים KinoPoisk (ברוסית)
מירוסלב צ'צ'אק

מירוסלב ווייצ'ך צ'צ'אק (בפולנית: Mirosław Wojciech Trzeciak; נולד ב-11 באפריל 1968) הוא כדורגלן עבר פולני ששיחק בעמדת החלוץ. צ'צ'אק התחיל את הקריירה שלו במחלקת הנוער של גווארדיה קושאלין ובגיל 20 הצטרף ללך פוזנן. בעונתו הראשונה במועדון זכה עמו בגביע הפולני ובהמשך ב-3 אליפויות נוספות. בינואר 1995 חתם ביאנג בויז ברן מליגת העל השווייצרית במדיה רשם 3 שערים ב-12 משחקי ליגה. בסיום עונה חזר לפוזנן לעונה נוספת. בקיץ 1996 חתם במכבי תל אביב אך שוחרר כעבור מספר חודשים בלבד וחתם בל.ק.ס. לודז' עמה זכה באליפות אחת. בספטמבר 1998 הצטרף לאוססונה מהליגה הספרדית השנייה. בעונתו השנייה במועדון רשם המועדון לעלייה לליגת העל הספרדית. בקיץ 2001 חתם בפולידפורטיבו אחידו בה שיחק עונה אחת בסיומה פרש מכדורגל. ב-21 באוגוסט 1991 ערך את הופעת הבכורה שלו בנבחרת פולין בניצחון 0-2 נגד שוודיה בו גם כבש את שער הבכורה שלו בנבחרת. עד סוף השנה רשם עוד שני הופעות בנבחרת וחזר אליה כעבור 6 שנים. עם פרישתו מכדורגל אימן קבוצות ילדים באחידו. לאחר מכן שימש כפרשן כדורגל וכמנהל פיתוח ספורט בלגיה ורשה. מדיה וקבצים בנושא מירוסלב צ'צ'אק בוויקישיתוף מירוסלב צ'צ'אק, באתר Transfermarkt מירוסלב צ'צ'אק, באתר BDFutbol מירוסלב צ'צ'אק, באתר National Football Teams מירוסלב צ'צ'אק, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מירוסלב צ'צ'אק".
ודינג

ודינג (בגרמנית: Wedding) הוא רובע בצפון ברלין, בירת גרמניה. בשכונה מתגוררים כ-76 אלף בני אדם, נכון ל-2009. הרובע גובל במזרח בפרנצלאואר ברג, בצפון מזרח בפנקו, בצפון ברייניקנדורף, בדרום מערב בשרלוטנבורג, ובדרום בטירגארטן ובמיטֶה. ב-2001 במסגרת רפורמת הרבעים של ברלין, אוחדה רשמית ודינג עם מיטֶה וטירגארטן והרובע המאוחד קרויה "מיטה", שפירושו מרכז, אך המרחק בין המיזוג רשמית למיזוג דה-פאקטו עדיין גדול - ודינג וטירגארטן הם רבעים של המעמד הבינוני-נמוך בעוד מיטה הוא רובע תיירותוי, מפותח ויוקרתי ברובה. בוודינג עוברים קווי הרכבת התחתית U6, U8 ו-U9. לרובע ברית ערים תאומות עם מספר ערים בעולם, בהן העיר חולון שבמדינת ישראל. במאה ה-13 אוזכר הכפר ודינג לראשונה כהתיישבות נטושה, במסמך המתאר מכירה של טחנה שפעלה במקום, למנזר בנדיקטי משפנדאו. רק במאה ה-18 נבנה המקום מחדש. במאה זו נקרא האזור "Gesundbrunnen" (בגרמנית: מעיין הבריאות; כיום קיימת בברלין שכונה בשם זה). האזור הכיל בית מרחץ ומעיינות מרפא ושימש כאזור השעשועים של העיר בהציעו משחקי מזל וזנות. בסוף המאה ה-19 נבנה ודינג בצורה צפופה כרובע פועלים. מספר מקומות ברובע משמשים עד היום כדוגמה יחידה לבנייה צפופה בצורה קיצונית. בזמן רפובליקת ויימאר הייתה ודינג מעוז מפלגות הפועלים ונקראה "ודינג האדומה" (Roter Wedding). ב-1 במאי 1929 הייתה התנגשות דמים בין המפגינים למשטרה. אחרי מלחמת העולם השנייה השתייכה ודינג לחלק המערבי של העיר וצורפה לסקטור הצרפתי של ברלין. היא נשקה לחומת ברלין כאשר פרנצלאואר ברג הייתה מצידה המזרחי של החומה. הרובע מאוכלס במהגרים רבים, רובם טורקים וערבים ואוכלוסייה חלשה מבחינה סוציו-אקונומית. החל משנת 2015 עקב תהליכי ג'נטריפיקציה שעברה ברלין החלו לעבור לרובע גם המוני סטודנטים ואמנים שונים והחל להתפתח ברובע גם חיי לילה מגוונים שהובילו לכך שב 2019 הרובע זכה במקום רביעי על ידי מגזין טיים-אאוט כאחד הרבעים "הקוליים" בעולם אחוז המהגרים בשכונה (נכון למאי 2005) עמד על 27.7% ואחוז התלמידים ממוצא זר עמד על 63.1% (האחוז הגבוה בברלין של תלמידים מהגרים). מדיה וקבצים בנושא ודינג בוויקישיתוף Time Out PR, From Lisbon to Tokyo via Lagos: Arroios, Shimokitazawa and Onikan top Time Out’s list of the world’s coolest neighbourhoods right now, Time Out About (באנגלית בריטית)
דגל ויקטוריה

דגל ויקטוריה הוא הדגל הרשמי של מדינת ויקטוריה שבאוסטרליה. הדגל הוא נס כחול בריטי שעליו הצלב הדרומי ומעליו כתר אדוארד הקדוש. הכוכבים בצבע לבן, ומספר קצותיהם משתנה מחמישה קצוות לשמונה קצוות. הדגל אומץ רשמית בשנת 1877. נערכו בו מספר שינויים קטנים, האחרון שבהם בשנת 1953. הדגל הראשון של ויקטוריה אומץ בשנת 1870 - דגל זה אף הוא נס כחול בריטי שעליו הצלב הדרומי. אימוץ הדגל נעשה מאחר שוויקטוריה הייתה המושבה הראשונה של בריטניה לה הייתה ספינת מלחמה, ולכן, בהתאם לחוק ההגנה הימית הקולוניאלי משנת 1865 חייבת הייתה אונייה זו לשאת דגל המבדיל אותה מאוניות אחרות של בריטניה. דגל זה שונה בשנת 1877 לדגל הנוכחי עם הוספת הכתר האימפריאלי. כתר זה שונה מספר פעמים, הראשונה לאחר עלייתו לשלטון של המלך אדוארד השני - הכתר הקיסרי הוחלף ב"כתר טיודור", והשנייה בשנת 1953 לבקשת המלכה אליזבת השנייה שהכתר הוחלף בכתר אדוארד הקדוש. דגל אוסטרליה סמל ויקטוריה דגלי אוסטרליה מדיה וקבצים בנושא דגל ויקטוריה בוויקישיתוף ויקטוריה, באתר דגלי העולם (באנגלית) ויקטוריה באתר Ausflag (באנגלית) דגל ויקטוריה, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא אוסטרליה. אתם מוזמנים לתרום לוויקיפדיה ולהרחיב אותו.